जलीलपुर। ग्राम पंचायत जलीलपुर के गांव इब्राहिमपुर के ग्रामीणों ने ग्राम प्रधान पर विकास कार्य नहीं कराने का आरोप लगाया। इस मामले को लेकर ग्रामीणों ने बीडीओ को ज्ञापन सौंपा। बुधवार को ग्रामीण गोपाल सैनी, रामनाथ सिंह, जगवती देवी, यशपाल, रामपाल सिंह, यादराम सिंह, ओमप्रकाश, पूरन सिंह ने बताया ग्राम प्रधान ने उनके गांव में कोई भी विकास कार्य नहीं कराया है। आरोप है कि जलीलपुर की तरफ जाने वाला मार्ग खस्ताहाल है। कई बार शिकायत करने के बाद भी प्रधान ने इस तरफ ध्यान नहीं दिया है। इसके अलावा अन्य विकास कार्यों को भी नहीं कराया गया। बीडीओ नौबहार सिंह ने कहा कि गांव में जाकर स्वयं निरीक्षण करेंगे।